stanford-oval/wikipedia huggingface dataset:
องค์การบริหารส่วนตำบลเจริญศิลป์
การปกครอง

ปัจจุบัน องค์การบริหารส่วนตำบลเจริญศิลป์ ปกครองครอบคลุมตำบลเจริญศิลป์บางส่วน (นอกเขตเทศบาลตำบลเจริญศิลป์) ประกอบด้วย 9 หมู่บ้าน ได้แก่
หมู่ที่ 3 บ้านทุ่งคำ
หมู่ที่ 4 บ้านหนองฮังแหลง
หมู่ที่ 5 บ้านแกดำ
หมู่ที่ 6 บ้านนาดี
หมู่ที่ 7 บ้านสร้างฟาก
หมู่ที่ 8 บ้านกุดนาขาม
หมู่ที่ 9 บ้านกุดนาขามใหม่
หมู่ที่ 10 บ้านโนนคำพัฒนา
หมู่ที่ 11 บ้านสร้างฟากใหม่
หวู่ จี เฟิง

| หวู่ จี เฟิง |
| --- | --- |
吴季峰
หวู่ จี เฟิง ในงาน Starry Show ของ ETM 2019
เกิด: 6 พฤษภาคม ค.ศ. 1999 เปิ่นซี, มณฑลเหลียวหนิง ประเทศจีน
สัญชาติ: จีน
การศึกษา: มหาวิทยาลัยมินซูตะวันตกเฉียงใต้ - วิชาเอกภาษาญี่ปุ่น
มีชื่อเสียงจาก: นักร้อง นักแสดง
ผลงานเด่น: Windmill and Wind (2019) Cassini's Eternity (2019) Youth is a whole summer (2019) Mr Honesty (Don't Lie To Your Lover) (2020) as Gu Bo
รางวัล: ไลค์คิงในรายการพรอดิวซ์แคมป์ 2019
เว็บไซต์: https://www.weibo.com/u/5669997792
หวู่ จี เฟิง (ภาษาจีนประยุกต์: 吴季峰, ตัวอักษรจีนตัวเต็ม: 吳季峰, พินอิน: Wu Ji Feng; เกิด 6 พฤษภาคม พ.ศ. 2542 ใน เปิ่นซี,  มณฑลเหลียวหนิง ประเทศจีน) เป็นนักร้องและนักแสดงชาวจีน เขาอยู่ภายใต้สังกัดอีทีเอ็ม
ตั้งแต่วันที่ 5 เมษายน ค.ศ. 2019 อู๋จี้เฟิงได้เข้าร่วมรายการ พรอดิวซ์แคมป์ 2019 ของเทนเซ็นต์ วิดีโอ ในฐานะผู้เข้าแข่งขันเพื่อก่อตั้งบอยแบนด์ เขาอยู่ในอันดับที่ 20
ซิงเกิลเปิดตัวของเขาชื่อ Windmill and Wind เปิดตัวเมื่อวันที่ 17 กรกฎาคม ค.ศ. 2019 ส่วนอีพีแรกของเขาชื่อ Summer Monsoon เปิดตัวเมื่อวันที่ 19 กันยายน ค.ศ. 2019 พร้อมด้วย 2 เพลงใหม่ ได้แก่ Cassini's Eternity และ Youth is a all summer
ในปีเดียวกันนั้น เขามีหนังสือภาพ 2 เล่มที่ได้รับการตีพิมพ์ ได้แก่ Nice to meet you และ Nice to see you เขาเป็นนายแบบให้กับนิตยสารแฟชั่น เช่น VogueMe, ELLEMEN เป็นต้น
ในเดือนสิงหาคมและพฤศจิกายน ค.ศ. 2019 เขาได้เข้าร่วมในรายการกีฬาของเทนเซ็นต์ วิดีโอชื่อ Super Nova Games ฤดูกาลที่ 2 ตั้งแต่วันที่ 10 ตุลาคม ค.ศ. 2019 เขาได้เข้าร่วมเป็นนักแสดงเว็บดราม่าเรื่อง Don’t Lie To Your Lover หรือ Mr Honesty โดยรับบทเป็น กูโบ
ในเดือนธันวาคม ค.ศ. 2019 เขาเป็นพิธีกรบนพรมแดงและเป็นนักแสดงรับเชิญของเทศกาลภาพยนตร์และโทรทัศน์ Golden Bud Network ครั้งที่ 4 และเขายังได้เข้าร่วมเวทีของ เทศกาล doki 2019 ด้วย โดยเป็นนักแสดงเปิดงาน
แหล่งข้อมูลอื่น

Wu Jifeng's Weibo
Wu Jifeng's Douyin (TikTok)
International Facebook Fanpage
Vietnam Facebook Fanpage
YouTube channel of International Fanpage
สวนโบราณแห่งซูโจว

|   สวนโบราณแห่งซูโจว * |
| --- | --- |
  แหล่งมรดกโลกโดยยูเนสโก
สวนจัวเจิ้ง th
ประเทศ:  จีน
ประเภท: มรดกทางวัฒนธรรม
เกณฑ์พิจารณา: (i) (ii) (iii) (iv) (v)
ประวัติการขึ้นทะเบียน
ขึ้นทะเบียน: 2540 (คณะกรรมการสมัยที่ 21)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
สวนโบราณแห่งซูโจว (จีนตัวย่อ: 苏州古典园林; จีนตัวเต็ม: 蘇州古典園林) เป็นสถานที่ที่มีสวน คลอง สิ่งก่อสร้างต่าง ๆ มากมายแบบจีนในเมืองซูโจว มณฑลเจียงซู ประเทศสาธารณรัฐประชาชนจีน ซึ่งได้รับการบันทึกเป็นมรดกโลกโดยโดยองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO)
สวนโบราณแห่งซูโจวมีประวัติศาสตร์ยาวนานมากว่า 2,000 ปี ตั้งแต่ก่อนศตวรรษที่ 6 ในยุคชุนชิว ชาวเมืองรู้จักการสร้างและจัดสวนมานานแล้ว ต่อมาช่วงกลางสมัยราชวงศ์หมิง การสร้างสวนของซูโจวเริ่มเป็นที่นิยมมากขึ้น จนถึงต้นสมัยราชวงศ์ชิง (ศตวรรษที่ 11-19) มีสวนทั้งในและนอกเมืองซูโจวมากกว่า 200 สวน ซึ่งมักสร้างขึ้นโดยเหล่าเจ้านายชั้นสูง ขุนนาง เศรษฐี และมหาบัณฑิตต่าง ๆ
สวนโบราณในเมืองซูโจว แบ่งได้เป็น 3 ประเภท คือ สวนในที่พักอาศัย สวนในวัด และสวนชานเมือง โดยมีจำนวนสวนในที่พักอาศัยมากที่สุด ศิลปะในการสร้างสวนแห่งเมืองซูโจวนั้น เป็นผลงานสร้างสรรค์สวนที่มักจะจำลองมาจากธรรมชาติ เช่นหิน เนินเขา และแม่น้ำ โดยมีศาลาหรือเจดีย์เป็นองค์ประกอบที่สำคัญ
ตามข้อมูลขององค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) สวนในเมืองซูโจว "ได้แสดงถึงพัฒนาการทางด้านการออกแบบภูมิสถาปัตย์มานานกว่า 2,000 ปี (represent the development of Chinese landscape garden design over more than two thousand years)" นอกจากนั้น สวนเหล่านี้ยัง “เป็นสวนที่ปราณีตสวยงามที่สุด (most refined form)” ในด้านศิลปะการจัดสวน
สวนของจีนมีความสำคัญเป็นพิเศษสำหรับผู้ที่สนใจศึกษาวัฒนธรรมประเพณีจีนโบราณ สิ่งที่ทำให้สวนซูโจวมีชื่อเสียงมากก็คือการรวมเอาลักษณะของศิลปะต่าง ๆ เข้าด้วยกันได้อย่างกลมกลืนลงตัว ตั้งแต่สถาปัตยกรรม (เช่น ศาลา และสะพาน) สิ่งของตกแต่ง (เช่น ภาพเขียนพู่ำกันจีน ภาพปัก หรือการเขียนอักษรจีนด้วยพู่กัน) การจัดภูมิทัศน์ (เช่น การจัดวางตำแหน่งและรูปแบบของทะเลสาบ ลำธาร ที่สามารถสะท้อนแสงจากดวงจันทร์ได้ดี โดยสระน้ำในสวนจะไม่นิยมรูปแบบที่เป็นเรขาคณิต แต่จะออกแบบทำให้กลมกลืนไปกับส่วนอื่น ๆ โดยเน้นให้เกิดความรู้สึกอันสงบเงียบ) อีกทั้งในด้านการเลือกต้นไม้ที่มีชื่ออันเป็นมงคล (ไม่ว่าจะเป็นไม้ยืนต้น ไม้ดอก ไม้ใบหลากสี รวมทั้งไม้กระถาง และไม้ดัด) โดยมีผู้ตั้งข้อสังเกตว่า สวนซูโจวเน้นเรื่องหินกับน้ำเพื่อทำจิตให้เป็นสมาธิเหมือนกับสวนเซ็นของประเทศญี่ปุ่น มากกว่าจะเป็นการประดับประดาด้วยพันธุ์ไม้หลากสี
ปัจจุบันมีสวนจำนวน 69 แห่งในซูโจวที่ได้รับการบูรณะใหม่ โดยสวนเหล่านี้ทุกแห่งได้รับการบันทึกให้เป็น "มรดกของชาติ (National Heritage Sites)" ในปี ค.ศ. 1997 และปี ค.ศ. 2000 มีสวนในเมืองซูโจว 8 แห่ง และสวนในเมืองถงหลี่ (Tongli; 同里) ซึ่งอยู่ใกล้เคียงอีก 1 แห่ง ได้รับการคัดเลือกและบันทึกให้เป็นมรดกโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ด้วย
ภูมิสถาปนิกชื่อดังผู้ออกแบบสวนซูโจว อาทิ จางเหลียง (Zhang Liang) จี้เฉิง (Ji Cheng) เกอยู่เหลียง (Ge Yuliang) เฉินฉงโจว (Chen Congzhou)
สถานที่ได้รับลงทะเบียนเป็นมรดกโลก

สถานที่ที่ได้รับลงทะเบียนนั้นมีทั้งหมด 9 แห่ง คือ
สวนจัวเจิ้ง (拙政园)
สวนหลิว (留园)
สวนหว่างซือ (网师园/網師園)
เรือนหวนซิ่วซานซวง (环秀山庄/環秀山莊)
สวนโอ่ว  (耦园/耦園)
สวนยี่ปู่ (艺圃/藝圃)
ศาลาชางลั่งถิงหรือพลับพลาเกลียวคลื่น (沧浪亭/滄浪亭)
สวนซือจึหรือสวนป่าสิงโต (狮子林园/獅子林園)
สวนทุ่ยซือ (退思园/退思園)
เหตุผลที่ได้รับคัดเลือกเป็นมรดกโลก

สวนเมืองซูโจวได้ขึ้นทะเบียนเป็นมรดกโลกเมื่อปี พ.ศ. 2540 และได้มีการขยายอาณาเขตต่อเมื่อปี พ.ศ. 2543 โดยมีเหตุผลดังนี้
(i) - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวนและภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(v) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
สวนโบราณแห่งซูโจว

| Image | Name | Inscription date |
| --- | --- | --- |
|  | สวนจัวเจิ้ง (Humble Administrator's Garden; 拙政园/拙政園; Zhuōzhèng Yuán) | 1997 |
|  | สวนหลิว (Lingering Garden; 留园/留園; Liú Yuán) | 1997 |
|  | สวนหว่างซือ (Master of Nets Garden; 网师园/網師園; Wǎngshī Yuán) | 1997 |
|  | เรือนหวงซิ่วซานซวง (The Mountain Villa with Embracing Beauty; 环秀山庄/環秀山莊; Huánxiù Shānzhuāng) | 1997 |
|  | สวนโอ่ว (Couple's Retreat Garden; 耦园/耦園; Ŏu Yuán) | 2000 |
|  | สวนยี่ปู่ (Garden of Cultivation;艺圃/藝圃; Yì Pǔ) | 2000 |
|  | ศาลาชางลั่งถิง หรือพลับพลาเกลียวคลื่น (Great Wave Pavilion; 沧浪亭/滄浪亭; Cāng Làng Tíng) | 2000 |
|  | สวนซือจึ หรือสวนป่าสิงโต (Lion Grove Garden; 狮子林园/獅子林園; Shī Zǐ Lín Yuán) | 2000 |
|  | สวนทุ่ยซือ (The Retreat & Reflection Garden; 退思园/退思園; Tuìsī Yuán) | 2000 |
อานนท์ ดอนประดิษฐ์

| อานนท์ ดอนประดิษฐ์ |
| --- | --- |
เกิด: 19 มกราคม พ.ศ. 2527 (40 ปี)
อานนท์ ดอนประดิษฐ์ นักมวยสากลชาวไทย เกิดเมื่อ 19 มกราคม พ.ศ. 2527 สถิติการชก 16 ครั้ง ชนะ 7 (น็อค 3) แพ้ 9
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นครุยเซอร์เวทเมื่อ 29 กันยายน 2549 แพ้น็อค เนอร์มิน ซาบาโนวิช (ออสเตรเลีย) ยก 7 ที่ ออสเตรเลีย
สวนสมเด็จพระศรีนครินทร์ ปัตตานี

| สวนสมเด็จพระศรีนครินทร์ ปัตตานี |
| --- | --- |
ประเภท: สวนสาธารณะ
ที่ตั้ง: ชายหาดทะเล ตำบลรูสะมิแล อำเภอเมืองปัตตานี จังหวัดปัตตานี 94000
พื้นที่: 155 ไร่
เปิดตัว: 21 สิงหาคม พ.ศ. 2537
ผู้ดำเนินการ: เทศบาลเมืองปัตตานี
สถานะ: ทุกวัน
สวนสมเด็จพระศรีนครินทร์ ปัตตานี คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 12 ตั้งอยู่ที่ชายหาดทะเล ตำบลรูสะมิแล อำเภอเมืองปัตตานี จังหวัดปัตตานี มีเนื้อที่เดิม 155 ไร่ ปัจจุบันสืบเนื่องจากการเจริญงอกงามของป่าชายเลนทำให้ชายหาดงอกได้เนื้อที่เพิ่มขึ้นเรื่อยๆ ที่ละน้อย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวนเมื่อวันที่ 21 สิงหาคม พ.ศ. 2537
หน่วยงานรับผิดชอบในการดูแลรักษา คือ เทศบาลเมืองปัตตานี ต้นไม้ประจำสวน คือ สารภีทะเล
ลักษณะของสวน

ลักษณะพื้นที่เดิมเมื่อแรกสร้าง พื้นที่มีลักษณะเปิดโล่งมองเห็นชายหาดที่เป็นเลนที่อยู่ใกล้ได้ชัดเจน มีต้นแสม โกงกางและพืชป่าชายเลนขึ้นประปราย มีสัตว์ทะเลเล็ก ๆ น้อย ๆ พอให้ได้แลเห็น ทะเลมีลักษณะเปิดโล่ง หากมีพายุรุนแรงหรือคลื่นสูงจะไม่มีสิ่งใดช่วยบรรเทา
ปัจจุบัน จากการสร้างให้เป็นสวน ต้นไม้ป่าชายเลนต่าง ๆ ได้เจริญงอกงามและเติมโตขยายอาณาเขตจับดินเลนให้ตื้นเขินทำให้แผ่นดินงอกเกิดประโยชน์ด้านนิเวศวิทยาเป็นอย่างดียิ่ง สวนสมเด็จพระศรีนครินทร์ ปัตตานีจึงเป็นสวนที่สามารถใช้เป็นที่ศึกษาระบบนิเวศป่าชายเลนและเป็นที่พักพิงและอยู่อาศัยของนกและสัตว์ป่าชายเลนนานาชนิด สวนสมเด็จพระศรีนครินทร์ ปัตตานีในปัจจุบันได้กลายเป็นที่พักผ่อนหย่อนใจของชาวเมืองตั้งแต่ยามเช้าจนถึงยามเย็น มีผู้คนจำนวนมากมาออกกำลังกายรับอากาศบริสุทธิ์และเพลิดเพลินกับแสงอาทิตย์สีทองยามขึ้นจากขอบฟ้าและสีแดงส้มยามลาลับในตอนเย็น
สวนในพื้นที่ใกล้เคียง

บริเวณใกล้เคียงสวนสมเด็จพระศรีนครินทร์แห่งนี้ยังมีสวนอีก 2 แห่งประชิดอยู่ ได้แก่สวนสาธารณะชื่อ "เจ้าทะเล" ขนาด 23 ไร่ และ "สวนแม่-สวนลูก" ซึ่งเป็นสวนที่สร้างเฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ในวาระฉลงพระชนมายุ 80 พรรษา
พระราชานุสาวรีย์

ภายในสวนมีพระราชานุสาวรีย์สมเด็จพระศรีนครินทราบรมราชชนนี โดยพระบาทสมเด็จพระมหาภูมิพลอดุลยเดชมหาราช บรมนาถบพิตรโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นประธานในพิธีเปิดเมื่อวันที่ 2 กันยายน พ.ศ. 2537
ดูเพิ่ม

นครินทรา
หวี

หวี
หวี เป็นอุปกรณ์ที่ใช้จัดทรงผม ทำความสะอาด และจัดการกับผมหรือหนังศีรษะ มนุษย์ใช้หวีมาแต่ยุคก่อนประวัติศาสตร์ ถูกค้นพบย้อนไป 5,000 ปี ในแถบเปอร์เซีย
รายละเอียด

หวีประกอบด้วยด้าม และซีที่ติดตั้งฉากกับด้าม หวีอาจทำจากวัสดุต่าง ๆ ปกติทำจากพลาสติก โลหะ หรือไม้ ในอดีต หวีที่ทำจากงาสัตว์ และเปลือกเต่า เคยหาง่าย แต่ประเด็นเกี่ยวกับสัตว์ทำให้พบได้น้อยลง หวีที่ทำจากไม้ มักทำจากไม้เนื้อแข็งจากพืชสกุลบอนไซ ไม้เชอร์รี หรือไม้ลายเรียบชนิดอื่น ๆ หวีไม้คุณภาพดีมักผลิตด้วยมือและขัดเงา
หวีมีหลายรูปร่างและขนาดขึ้นกับสิ่งที่ใช้ร่วมกัน หวีผมมักบาง มีด้ามจับเรียวลงเพื่อใช้สางผม และมีซี่อยู่ชิดกัน หวีผมโดยทั่วไปมักมีซี่ห่างกว่า และเรียบกว่าหวีชนิดอื่น หวีร้อนใช้ยืดผมตรงตั้งแต่ยุคล่าอาณานิคมในอเมริกาเหนือ
แปรงเริ่มมีให้ใช้ทั้งด้วยมือและไฟฟ้า แปรงมีขนาดใหญ่กว่าหวี และมักใช้จัดรูปร่าง รูปทรง และทำความสะอาดขนหรือผม ในศตวรรษที่ 19 มีการจดสิทธิบัตรเกี่ยวกับผลิตภัณฑ์ที่ผสมกันระหว่างหวีกับแปรง
แหล่งข้อมูลอื่น

H Morewitz (2008), "A Brief History of Lice Combs," http://nuvoforheadlice.com/lice_combs.htm เก็บถาวร 2008-05-10 ที่ เวย์แบ็กแมชชีน
TheOriginOf.com (n.d.), "The Origin of Combs," http://www.theoriginof.com/combs.html เก็บถาวร 2012-09-13 ที่ เวย์แบ็กแมชชีน
อักษรเบรลล์ภาษาซองคา

| อักษรเบรลล์ภาษาซองคา อักษรเบรลล์ภาษาภูฏาน |
| --- | --- |
ชนิด:  Alphabet 
Print basis: ชุดตัวอักษรทิเบต
ภาษาพูด: ซองคา
อักษรที่เกี่ยวข้อง
ระบบแม่: อักษรเบรลล์อักษรเบรลล์ภาษาอังกฤษอักษรเบรลล์ภาษาซองคา
อักษรเบรลล์ภาษาซองคา หรือ อักษรเบรลล์ภาษาภูฏาน เป็นอักษรเบรลล์ที่ใช้เขียนภาษาซองคา ซึ่งเป็นภาษาประจำชาติของประเทศภูฏาน ในแบบพิมพ์จะไม่เขียนสระ a
แม้ว่าภาษาซองคาและทิเบตใช้อักษรเดียวกันในแบบพิมพ์ ชุดตัวอักษรเบรลล์กลับมีความแตกต่างมาก โดยอักษรเบรลล์ภาษาทิเบตมีความใกล้ชิดกับแบบเยอรมันและกำหนดค่าตัวอักษรตามเสียงที่ต่างกัน
ตัวอักษร

| พยัญชนะ | ka | kha | ga | nga | ca | cha | ja | nya |
| --- | --- | --- | --- | --- | --- | --- | --- | --- |
| ตัวพิมพ์ | ཀ  | ཁ  | ག  | ང  | ཅ  | ཆ  | ཇ  | ཉ  |
อักษรเบรลล์: 
| พยัญชนะ | ta | tha | da | na | pa | pha | ba | ma |
| --- | --- | --- | --- | --- | --- | --- | --- | --- |
| ตัวพิมพ์ | ཏ  | ཐ  | ད  | ན  | པ  | ཕ  | བ  | མ  |
อักษรเบรลล์: 
| พยัญชนะ | tsa | tsha | dza | wa | zha | za | 'a | ya |
| --- | --- | --- | --- | --- | --- | --- | --- | --- |
| ตัวพิมพ์ | ཙ  | ཚ  | ཛ  | ཝ  | ཞ  | ཟ  | འ  | ཡ  |
อักษรเบรลล์: 
| พยัญชนะ | ra | la | sha | sa | ha | a |
| --- | --- | --- | --- | --- | --- | --- |
| ตัวพิมพ์ | ར  | ལ  | ཤ  | ས  | ཧ  | ཨ |
อักษรเบรลล์: 
อักษรกลับหลังที่ใช้ในคำยืมภาษาสันสกฤตระบุด้วยเครื่องหมายเสริมสัทอักษร ⠐:
สระ "a" อยู่ในอักษรพยัญชนะ และไม่เขียนแบบชัดเจน สระอื่น ๆ เขียนตามหลังพยัญชนะเหมือนกับอักษรเบรลล์ภาษาอังกฤษ เมื่อสระตั้งอยู่ที่จุดเริ่มคำ อักษรสระนั้นจะรองรับด้วยพยัญชนะว่าง ཨ ⟨⠁⟩:
| สระ | a | i | u | e | o |
| --- | --- | --- | --- | --- | --- |
| ตัวพิมพ์  (บนอักษร  ཨ ) | ཨ  | ཨི  | ཨུ  | ཨེ  | ཨོ  |
อักษรเบรลล์: 
|  | ka | ki | ku | ke | ko |
| ตัมพิมพ์  (บนอักษร  ཀ ) | ཀ  | ཀི  | ཀུ  | ཀེ  | ཀོ  |
อักษรเบรลล์: 
เครื่องหมายสระภาษาสันสกฤตรวมถึง:
ใน ཀིཿ ⠅⠊⠸⠪ kiḥ, ཀོྃ ⠅⠕⠰⠳ koṃ.
ไม่มีความชัดเจนว่าจะระบุรูปเชื่อมอย่างไร อย่างไรก็ตาม รูปเชื่อม ཀྵ ⠅⠘⠐⠩ kṣa ในคำยืมภาษาสันสกฤตเสนอแนะว่ามีจุดที่ 45 ⠘ เชื่อมพยัญชนะสองตัว
วรรคตอน

| 0 | 1 | 2 | 3 |
| --- | --- | --- | --- |
| ตัวพิมพ์ | ་ | ། | ༎ |
อักษรเบรลล์: 
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ตัวพิมพ์ | , |  ? |  ! |  ; |  : | . | ... | - | / | * |
อักษรเบรลล์: 
| 0 | 1 | 2 | 3 | 4 |
| --- | --- | --- | --- | --- |
| ตัวพิมพ์ | “ ... ” | ( ... ) | [ ... ] | { ... } |
อักษรเบรลล์: ...
ออดิชัน (แก้ความกำกวม)

ออดิชัน (Audition) อาจหมายถึง
ออดิชัน เป็นการแสดงของนักแสดง นักร้อง นักดนตรี หรือนักเต้น สำหรับทดสอบความสามารถ มีลักษณะเช่นเหมือนการสัมภาษณ์งานของนักแสดง
อะโดบี ออดิชัน โปรแกรมตัดต่อและตกแต่งไฟล์เสียง
เดอะออดิชัน ภาพยนตร์ปี ค.ศ. 2000 แสดงนำโดย ฮิลลารี สแวงก์
ออดิชันออนไลน์ คอมพิวเตอร์เกมจากเกาหลีใต้
สวนเสือศรีราชา

| สวนเสือศรีราชา |
| --- | --- |
ทางเข้าสวนเสือศรีราชา

วันที่เปิด: 23 เมษายน พ.ศ. 2540
วันที่ปิด: 14 กรกฎาคม พ.ศ. 2564
ที่ตั้ง: ชลบุรี
สวนเสือศรีราชา เป็นอดีตสวนสัตว์เอกชน อยู่ที่อำเภอศรีราชา จังหวัดชลบุรี โดยมีเสือเป็นหลักและมีฟาร์มจระเข้เป็นส่วนเสริม
รายละเอียด

จัดการดำเนินงาน เพื่อที่จะพัฒนาพันธุ์สัตว์ และแหล่งท่องเที่ยวเชิงอนุรักษ์ พัฒนาแหล่งท่องเที่ยวเชิงนันทนาการ และให้ความรู้กับนักท่องเที่ยว โดยสวนเสือศรีราชานั้นมีเสือโคร่งเบงกอล 200 กว่าตัว และจระเข้มีถึง 100,000 กว่าตัว[ต้องการอ้างอิง] เป็นฟาร์มจระเข้ขนาดกลาง  และมีสัตว์อื่น ๆ อีกเช่น วัลบี จระเข้ งูหลาม ลิงอุรังอุตัง กวางดาว อูฐ มีละครสัตว์ที่ทำด้วยไม้ล้วน ๆ เป็นละครสัตว์แห่งเดียวของประเทศไทย ยังมีการแสดงโชว์ช้าง และ โชว์จระเข้ พิพิธภัณฑ์ช้างเป็นสถานที่จัดแสดงช้างในประวัติศาสตร์แตั้งอยู่บริเวณภายในลานโชว์จระเข้ ในบริเวณของสวนเสือนี้มีการแสดงของผู้หญิงยืนสวมชุดขาวมีแมงป่องเกาะตามลำตัว คือ นางพญาแมงป่อง นอกจากนี้ยังมีการวิ่งแข่งหมู หมูคิดเลข อาคารลูกเสือโคร่งที่ดูดนมแม่หมู และ เทศกาลฟักไข่จระเข้
อินเทอร์เน็ตมีม

ภาพถ่ายเสือเพศเมียให้นมกับลูกหมูในชุดเสือกับเรื่องแต่งเกี่ยวและสวนสัตว์ในรัฐแคลิฟอร์เนียที่กลายเป็นอินเทอร์เน็ตมีมนั้น ที่จริงเป็นภาพถ่ายที่สวนเสือศรีราชา
ข้อโต้แย้ง

Animal Welfare Institute รายงานใน ค.ศ. 2004 ว่าสวนสัตว์นี้ใช้เสือและช้างในการแสดง เช่น ให้เสือกระโดข้ามวงแหวนไฟ เดินบนเชือกตึงสองอัน เดินชบวนรอบวงด้วยขาหลัง และขี่บนหลังม้า
สมาคมพิทักษ์สัตว์แห่งโลกรายงานใน ค.ศ. 2016 ว่าเสือเหล่านี้ 'ปรากฏอยู่ในสภาพที่ย่ำแย่ที่สุดจากการวิจัยของเราทั้งหมด'
แหล่งข้อมูลอื่น

เว็บไซต์ทางการ
13°08′57″N 101°00′45″E﻿ / ﻿13.14917°N 101.01250°E﻿ / 13.14917; 101.01250
ที่จัดแสดงเสือ
นักท่องเที่ยวให้นมเสือวัยรุ่นในสวนเสือศรีราชา
อักษรเซลติเบเรียน

อักษรเซลติเบเรียน พัฒนามาจากอักษรไอบีเรีย พบจารึกอักษรนี้มีอายุราว 57 ปีก่อนพุทธศักราช - พ.ศ. 443 ถูกแทนที่ด้วยอักษรละติน เมื่อชาวโรมันเข้ามาปกครองคาบสมุทรไอบีเรีย ส่วนใหญ่ใช้ในศาสนาดรูอิก
ลักษณะ

โดยทั่วไป เป็นอักษรพยางค์ บางส่วนมีลักษณะของการแบ่งเป็น สระ-พยัญชนะ
ใช้เขียน

ภาษาเซลติเบเรีย ซึ่งเป็นภาษาตระกูลเซลติกที่ตายแล้ว เคยใช้พูด้ในคาบสมุทรไอบีเรียเมื่อประมาณพ.ศ. 443 ได้รับอิทธิพลจากภาษาไอบีเรียและภาษาลูซิตาเนียมาก
สวนแสนปาล์ม

สวนแสนปาล์ม เป็นสวนพฤกษศาสตร์ของพืชเฉพาะวงศ์ปาล์ม นับเป็นแหล่งรวบรวมปาล์มที่ใหญ่ที่สุดแห่งหนึ่งของประเทศไทย ตั้งอยู่ภายในศูนย์ส่งเสริมและฝึกอบรมเกษตรแห่งชาติ มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม โดยมีเนื้อที่ประมาณ 40 ไร่
ประวัติ

อาจารย์ปิฏฐะ บุนนาค ผู้บุกเบิกการส่งเสริมปลูกและให้ความรู้เรื่องปาล์ม และได้สะสมพันธุ์ปาล์มเป็นจำนวนมาก เมื่อ พ.ศ. 2536 จึงได้รวบรวมพันธุ์ปาล์ม จัดการเพาะ ปลูก ขุดย้าย มาปลูกไว้ในบริเวณดังกล่าว โดยมีพันธุ์ปาล์มจากแหล่งต่าง ๆ ทั้งภายในและต่างประเทศ ปัจจุบันมีปาล์มประมาณ 260 ชนิด แต่มีจำนวนทั้งหมดหลายหมื่นต้น สำหรับที่มาของคำว่า สวนแสนปาล์ม หมายความว่า มีปาล์มจำนวนมาก และยังตั้งให้สอดคล้องกับอำเภอกำแพงแสน อันเป็นที่ตั้งของวิทยาเขตแห่งนี้ด้วย
ที่ตั้ง

สวนแสนปาล์มตั้งอยู่ทางทิศใต้ของวิทยาเขตกำแพงแสน โดยอยู่นอกรั้วของส่วนหลักของวิทยาเขต มหาวิทยาลัยเกษตรศาสตร์ วิทยาเขตกำแพงแสน ด้านหน้าติดกับถนนที่แยกจากทางหลวงหมายเลข 321  แยกเข้าทางหลวงหมายเลข 346 มาประมาณ 1 กิโลเมตร (ถนนชลประทาน หรือถนนสายพนมทวน หรือถนนพระแท่นดงรัง  ถนนสายนี้ ตรงไปยัง อ.พนมทวน จ.กาญจนบุรี) มีป้ายบอก สวนแสนปาล์ม ด้านซ้ายมือ และใกล้ๆ กันเป็นป้ายของศูนย์ส่งเสริมและฝึกอบรมการเกษตรแห่งชาติ มหาวิทยาลัยเกษตรศาสตร์
ปาล์มในสวน

พื้นที่ส่วนแสนปาล์มนั้นแบ่งเป็นหลายส่วน มีการปลูกปาล์มหลากหลายชนิดทั่วพื้นที่ ปลูกคละชนิดกันบ้าง บางส่วนก็มีชนิดเดียวกันจำนวนสิบ ๆ ต้นด้วยกัน เหมาะสำหรับผู้ที่ต้องการศึกษาเรื่องปาล์มโดยเฉพาะ และยังเป็นที่พักผ่อนหย่อนใจได้ด้วย
ปาล์มที่ปลูกไว้ มีทั้งขนาดเล็ก เช่น จั๋ง, หวาย จนถึงขนาดกลางอย่าง ระกำ, จาก, สิบสองปันนา จนถึงปาล์มขนาดใหญ่ เช่น ตาลฟ้า, อินทผลัม, ปาล์มน้ำพุ เป็นต้น
สวนแสนปาล์มนับเป็นแหล่งท่องเที่ยวเชิงวิทยาศาสตร์ที่น่าสนใจแห่งหนึ่งในภาคกลาง ที่สามารถเข้าไปเที่ยวชม หาความรู้ได้โดยไม่ต้องเสียค่าใช้จ่ายใด ๆ
แหล่งข้อมูลอื่น

สวนแสนปาล์ม วิทยาเขตกำแพงแสน เก็บถาวร 2005-12-20 ที่ เวย์แบ็กแมชชีน
แผนผังสวนแสนปาล์ม เก็บถาวร 2006-06-20 ที่ เวย์แบ็กแมชชีน
| ด ค กมหาวิทยาลัยเกษตรศาสตร์ |
| --- | --- | --- |
| สัญลักษณ์ |  เพลงพระราชนิพนธ์ เกษตรศาสตร์  ต้นนนทรี  พระพิรุณทรงนาค  สีเขียว  |  |
| วิทยาเขต |  บางเขน  กำแพงแสน  เฉลิมพระเกียรติ จังหวัดสกลนคร  ศรีราชา  สุพรรณบุรี (โครงการ)  |  |
| บางเขน |  เกษตร  บริหารธุรกิจ  ประมง  มนุษยศาสตร์  วนศาสตร์  วิทยาศาสตร์  วิศวกรรมศาสตร์  ศึกษาศาสตร์  เศรษฐศาสตร์  สถาปัตยกรรมศาสตร์  สหวิทยาการจัดการและเทคโนโลยี  สังคมศาสตร์  สัตวแพทยศาสตร์  สิ่งแวดล้อม  อุตสาหกรรมเกษตร  เทคนิคการสัตวแพทย์  แพทยศาสตร์  พยาบาลศาสตร์  วิทยาลัยบูรณาการศาสตร์  บัณฑิตวิทยาลัย  วิทยาลัยนานาชาติ  ทันตแพทยศาสตร์ (โครงการ)  เภสัชศาสตร์ (โครงการ)  |  |
| กำแพงแสน |  เกษตร กำแพงแสน  วิศวกรรมศาสตร์ กำแพงแสน  วิทยาศาสตร์การกีฬาและสุขภาพ  ศิลปศาสตร์และวิทยาศาสตร์  ศึกษาศาสตร์และพัฒนศาสตร์  สัตวแพทยศาสตร์  สิ่งแวดล้อม  ประมง  อุตสาหกรรมบริการ  |  |
| จังหวัดสกลนคร |  ศิลปศาสตร์และวิทยาการจัดการ  วิทยาศาสตร์และวิศวกรรมศาสตร์  ทรัพยากรธรรมชาติและอุตสาหกรรมเกษตร  สาธารณสุขศาสตร์  ศึกษาศาสตร์และวิทยาการการเรียนรู้ (โครงการ)  |  |
| ศรีราชา |  วิทยาการจัดการ  วิศวกรรมศาสตร์ศรีราชา  วิทยาศาสตร์ ศรีราชา  เศรษฐศาสตร์ ศรีราชา  พาณิชยนาวีนานาชาติ  ศูนย์นวัตกรรมการเกษตรบ่อทอง  |  |
| สถาบันสมทบ | วิทยาลัยการชลประทาน |  |
| โรงพยาบาล |  โรงพยาบาลมหาวิทยาลัยเกษตรศาสตร์  โรงพยาบาลสัตว์บางเขน  โรงพยาบาลสัตว์หนองโพ  โรงพยาบาลสัตว์กำแพงแสน  โรงพยาบาลสัตว์หัวหิน  โรงพยาบาลสัตว์ ณ ทิพย์พิมาน  โรงพยาบาลเทคนิคสัตวแพทย์  |  |
| องค์กรนิสิต |  องค์การนิสิต  สภาผู้แทนนิสิต  องค์การบริหาร องค์การนิสิต  ชมรมนิสิต  สโมสรนิสิต  ชุมนุมนิสิต  เคยูแบนด์ (วงดนตรี)  |  |
| อื่น ๆ |  วิทยาลัยแพทยศาสตร์พระมงกุฎเกล้า  สวนแสนปาล์ม  อุทยานแมลงเฉลิมพระเกียรติ พระบาทสมเด็จพระเจ้าอยู่หัว  พิพิธภัณฑ์มด  วิทยุ มก.  ร.ร.สาธิตเกษตร  ร.ร.สาธิตเกษตร กำแพงแสน  ศูนย์ส่งเสริมและฝึกอบรมการเกษตรแห่งชาติ  สถานีรับสัญญาณดาวเทียมจุฬาภรณ์  สโมสรฟุตบอลมหาวิทยาลัยเกษตรศาสตร์  ศูนย์วิทยบริการมหาวิทยาลัยเกษตรศาสตร์ จังหวัดกระบี่  ศูนย์วิจัยและพัฒนาอาชีพแก่เกษตรกร จังหวัดลพบุรี  รายนามบุคคลจากมหาวิทยาลัยเกษตรศาสตร์  การจัดอันดับของมหาวิทยาลัยเกษตรศาสตร์  สถานีมหาวิทยาลัยเกษตรศาสตร์  |  |
 หมวดหมู่  โครงการ  สถานีย่อย
อานชาน

| นครอานชาน 鞍山市 |
| --- | --- |
นครระดับจังหวัด
ทิวทัศน์นครอานชานบริเวณจัตุรัสเชิ่งลี่ (胜利广场)
ที่ตั้งของนครอานชานภายในมณฑลเหลียวหนิง
นครอานชานที่ตั้งของใจกลางเมืองในมณฑลเหลียวหนิง
พิกัด (สำนักงานบริหารนครอานชาน): 41°06′29″N 122°59′38″E﻿ / ﻿41.108°N 122.994°E﻿ / 41.108; 122.994
ประเทศ: สาธารณรัฐประชาชนจีน
มณฑล: เหลียวหนิง
ศูนย์กลางการปกครอง: เขตเถี่ยตง (铁东区)
เขตและอำเภอ:  รายการ เขตเถี่ยตง เขตเถี่ยซี เขตลี่ชาน เขตเชียนชาน นครไห่เฉิง อำเภอไถอาน อำเภอปกครองตนเองชนชาติแมนจู ซิ่วหยาน 
การปกครอง
 • เลขาธิการพรรค: ยฺหวี กงปิน (余功斌)
 • นายกเทศมนตรี: หวาง จงคุน (王忠昆)
พื้นที่
 • ทั้งจังหวัด: 9,270 ตร.กม. (3,580 ตร.ไมล์)
 • พื้นดิน: 8,563 ตร.กม. (3,306 ตร.ไมล์)
 • พื้นน้ำ: 689 ตร.กม. (266 ตร.ไมล์)  7.4%
 • เขตเมือง: 794.9 ตร.กม. (306.9 ตร.ไมล์)
 • รวมปริมณฑล: 3,997.8 ตร.กม. (1,543.6 ตร.ไมล์)
ความสูงจุดสูงสุด: 1,141 เมตร (3,743 ฟุต)
ความสูงจุดต่ำสุด: 2 เมตร (7 ฟุต)
ประชากร (สำมะโนปี 2020)
 • ทั้งจังหวัด: 3,325,372 คน
 • ความหนาแน่น: 360 คน/ตร.กม. (930 คน/ตร.ไมล์)
 • เขตเมือง: 1,543,696 คน
 • ความหนาแน่นเขตเมือง: 1,900 คน/ตร.กม. (5,000 คน/ตร.ไมล์)
 • รวมปริมณฑล: 2,712,789 คน
 • ความหนาแน่นรวมปริมณฑล: 680 คน/ตร.กม. (1,800 คน/ตร.ไมล์)
เขตเวลา: UTC+8 (มาตรฐานจีน)
รหัสไปรษณีย์: 114010
รหัสพื้นที่: 412
รหัส ISO 3166: CN-LN-03
ป้ายทะเบียนรถ: 辽C
รหัสเขตการปกครอง: 210300
เว็บไซต์: www.anshan.gov.cn
อานชาน (จีน: 鞍山; พินอิน: Ānshān) เป็นนครระดับจังหวัดไม่ติดทะเลในมณฑลเหลียวหนิง ประเทศจีน อยู่ทางใต้ของเมืองหลวงมณฑล เมืองเฉิ่นหยาง ราว 92 กิโลเมตร (57 ไมล์) เป็นเมืองที่มีประชากรมากเป็นอันดับ 3 ของมณฑลเหลียวหนิง โดยมีประชากร 3,584,000 คน เมืองมีพื้นที่ 9,252 ตร.กม. มีความยาวจากทิศตะวันออกไปตะวันตก 133 กิโลเมตร (83 ไมล์) ชื่อของเมืองมีความหมายว่า "ภูเขาอานม้า" ซึ่งมาจากรูปร่างเมืองเหมือนอานม้าและอยู่ใกล้ภูเขาซึ่งตั้งอยู่ทางทิศใต้ของเมือง เมืองเป็นที่ตั้งของบริษัทอานชานไอร์ออนแอนด์สตีลกรุป หนึ่งในบริษัทผลิตเหล็กที่ใหญ่ที่สุดของประเทศจีน อานชานเป็นเมืองพี่น้องกับเมืองเชฟฟีลด์ ของสหราชอาณาจักร
อานชานเป็นเมืองที่มีทัลก์อยู่หนึ่งในสามของโลก และมีแมกนีไซต์ อยู่หนึ่งในสี่ของโลก อานชานยังเป็นเมืองที่มีการผลิตหยกมากที่สุดของโลก
เขตการปกครอง

อานชานแบ่งการปกครองออกเป็น 4 เขต, 1 เมือง, 1 อำเภอ และ 1 อำเภอปกครองตนเอง
| แผนที่ |
| --- | --- | --- | --- | --- | --- |
  เขตเถี่ยตง เขตเถี่ยซี เขตลี่ชาน เขตเชียนชาน นครไห่เฉิง อำเภอไถอาน อำเภอซิ่วหยาน 
| ชื่อ | ภาษาจีน (ตัวย่อ) | ฮั่นยฺหวี่พินอิน | ประชากร  (ประมาณการปี 2003) | พื้นที่ (ตร.กม.) | ความหนาแน่น (คน/ตร.กม.) |
| เขตเถี่ยตง | 铁东区 | Tiědōng Qū | 490,000 | 30 | 16,333 |
| เขตเถี่ยซี | 铁西区 | Tiěxī Qū | 290,000 | 34 | 8,529 |
| เขตลี่ชาน | 立山区 | Lìshān Qū | 420,000 | 55 | 7,636 |
| เขตเชียนชาน | 千山区 | Qiānshān Qū | 260,000 | 503 | 517 |
| นครไห่เฉิง | 海城市 | Hǎichéng Shì | 1,130,000 | 2,732 | 414 |
| อำเภอไถอาน | 台安县 | Tái'ān Xiàn | 380,000 | 1,393 | 273 |
| อำเภอปกครองตนเองชนชาติแมนจู ซิ่วหยาน | 岫岩满族 自治县 | Xiùyán Mǎnzú Zìzhìxiàn | 510,000 | 4,502 | 113 |
ฮงพงฮัน

| ฮงพงฮัน 홍봉한 |
| --- | --- |

เกิด: ค.ศ. 1713  โชซ็อน
ถึงแก่กรรม: ค.ศ. 1778  โชซ็อน
บุตร-ธิดา: พระชายาเฮคยอง
ฮงพงฮัน (เกาหลี: 홍봉한; ฮันจา: Hong Bong Han,ค.ศ. 1713 - ค.ศ. 1778) เป็นขุนนางชั้นผู้ใหญ่ตั้งแต่รัชกาล พระเจ้ายองโจ -ต้นรัชกาล พระเจ้าจองโจ ท่านมาจากสกุลฮง ต่อมาธิดาของท่านคือ พระชายาเฮคยอง ได้อภิเษกเป็นพระชายาใน องค์ชายรัชทายาทจังฮอน (องค์ชายซาโด) แต่ต่อมาเมื่อพระเจ้าจองโจ (องค์ชายลีซาน)ขึ้นครองราชย์ในปี พ.ศ. 2319 (ค.ศ. 1776) พระองค์ก็สั่งปลดและเนรเทศฮงพงฮันเสด็จตาของพระองค์พร้อมกับขุนนางคนอื่นๆเนื่องจากใต้เท้าฮงเป็นผู้นำของฝ่ายโนนน
อาร์ไอเค 1

อาร์ไอเค 1 เป็นสถานีโทรทัศน์ของประเทศไซปรัส ก่อตั้งโดยบริษัทกระจายเสียงแห่งไซปรัส ออกอากาศครั้งแรกในปี ค.ศ. 1957
แหล่งข้อมูลอื่น

เว็บไซต์ทางการ